A közgyűlés
Egy hír szállt szét a közgyülésen,
Egy hír, mely ámulatra vár,
A bölcs atyák hinni se merték,
A Bagoly utcán nagy a sár.
A Bagoly utca tengerében
A kocsi csolnakként libeg ─
Ez volt a hír, amely fejébe
Nem akart férni senkinek.
Mi volt az ok? Hisz' sárba fúlni,
Minálunk régi sport a' már!
E röpke hír mért volt olyan hát,
Mely méltó ámulatra vár?
Mért ámultak városatyáink,
Hogy sárban áll a Bagoly utca?
─ Mert, hogy ilyen nevű utcánk van,
Még eddig azt egyik se tudta!
Versek